Diari Oficial de la Generalitat Valenciana


Sumari del DOGV 6747, del 03-04-2012 (2012/3279)

RESOLUCIÓ de 30 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'acord marc de col·laboració entre la Generalitat i El Corte Inglés, SA, per a afavorir la realització de programes d'educació, promoció de la salut i prevenció de la malaltia desenrotllats coordinadament entre ambdós participants.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6747

Data del DOGV
:   03-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3279


Data del document
:   30-03-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 30 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'acord marc de col·laboració entre la Generalitat i El Corte Inglés, SA, per a afavorir la realització de programes d'educació, promoció de la salut i prevenció de la malaltia desenrotllats coordinadament entre ambdós participants. [2012/3279]  
La Generalitat i El Corte Inglés, SA, han subscrit, després de la tramitació prèvia reglamentària, el 22 de febrer de 2012, un acord marc de col·laboració per a afavorir la realització de programes d'educació, promoció de la salut i prevenció de la malaltia desenrollats coordinadament entre ambdós participants.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 194/2012, i que figura com a annex d'esta resolució.  
  
València, 30 de març de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
Acord de col·laboració entre la Conselleria de Sanitat de la Generalitat Valenciana i El Corte Inglés  
  
València, 22 de febrer de 2012  
  
Reunits  
D'una part, el conseller de Sanitat de la Generalitat Valenciana, Luis E. Rosado Bretón, de conformitat amb el que disposa la Llei 5/1983, de 30 de desembre, del Govern Valencià.  
I d'una altra part, el director regional d'El Corte Inglés, SA, a València, Marino Fernández-Bravo Serrano, d'acord amb els poders que té conferits per l'esmentada entitat per a la realització d'este tipus d'acords, per mitjà d'escriptura notarial, de 5 d'octubre de 2005, davant del notari de l'il·lustre col·legi de notaris de València, Francisco Javier Pérez de Camino.  
En nom i representació d'ambdós entitats i reconeixent-se recíprocament les parts capacitat d'obrar i d'obligar-se, en virtut de la representació que tenen,  
  
Manifesten  
1. Que la Conselleria de Sanitat té entre les seues competències la planificació i desenrotllament de programes de salut dirigits a la protecció i promoció de la salut, d'acord amb l'article 20 del Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, del Consell, pel qual s'aprovaven els estatuts reguladors de l'Agència Valenciana de Salut i de l'Orde de 27 de maig de 2005, del conseller de Sanitat per la qual es desplega el Decret 26/2005, de 4 de febrer, del Consell de la Generalitat Valenciana, pel qual s'aprovava el Reglament Orgànic i Funcional de la Conselleria de Sanitat.  
  
2. Que entre els fins socials d'El Corte Inglés, SA, es troba la contribució a la millora de la societat, incloent-hi les accions relatives a la promoció de la salut i la cultura, tant a través del compromís en els seus productes i servicis, com a través de la col·laboració amb altres entitats i organitzacions que les promoguen.  
Amb este ampli sentit de col·laboració i emparant-se en la Llei 30/1992, de 16 de novembre, de Règim Jurídic de les Administracions Públiques i del Procediment Administratiu Comú, s'establix el present acord de conformitat amb les següents:  
  
Clàusules  
  
Primera  
L'objectiu del present acord és l'establiment de vies de col·laboració entre la Conselleria de Sanitat i El Corte Inglés, per a afavorir la realització de programes d'educació, promoció de la salut i prevenció de la malaltia desenrotllats coordinadament entre ambdós participants.  
  
  
Segona  
La Conselleria de Sanitat, a través de la Direcció General d'Investigació i Salut Pública, aportarà informació contrastada i fiable, la metodologia de difusió i els recursos humans tècnics per al seu desenrotllament.   
  
Tercera  
El Corte Inglés aportarà la infraestructura, assessorament des de l'àrea d'àmbit cultural, accions relacionades amb la convocatòria o difusió dels esdeveniments i premis o gratificacions als participants.  
  
Quarta  
La Conselleria de Sanitat i El Corte Inglés podran col·laborar per a realitzar estudis relacionats amb les activitats de promoció i prevenció de la salut que redunden en la major eficàcia de les actuacions que es programen.  
  
Quinta  
Per al desenrotllament de les activitats s'elaboraran protocols d'intervenció, formació i investigació. Cada protocol inclourà, com a mínim, els apartats següents:  
- Definició dels objectius que perseguixen.  
- Descripció del pla de treball.  
- Mitjans materials i humans que requerisca, especificant en cada cas les aportacions de les parts.   
  
Sexta  
Els temes que cal emprendre s'acordaran conjuntament entre els representants de la Direcció General d'Investigació i Salut Pública i d'El Corte Inglés.  
  
Sèptima  
Per a facilitar la resolució dels dubtes que puguen sorgir de l'aplicació i interpretació d'este acord de col·laboració, es crearà una comissió paritària mixta de seguiment, integrada per dos representants de cada una de les institucions, designats pels seus representants legals.  
  
Esta comissió es constituirà en el termini de trenta dies, comptadors a partir de la data de la firma d'este acord i tindrà com a objectiu principal el desenrotllament d'aquells aspectes que afavorisquen el millor funcionament d'este acord de col·laboració amb la conformitat d'ambdós parts.  
  
Octava  
La vigència d'este acord de col·laboració comprendrà des del dia de subscripció fins al dia 31 de desembre de 2012, i es podrà prorrogar per períodes successius d'un any, per mutu acord de les parts, abans de l'acabament d'este.  
  
En prova de conformitat, firmen en tres exemplars i a un sol efecte, el present acord en el lloc i la data abans indicats.  
  
Per El Corte Inglés, SA: Marino Fernández-Bravo Serrano.  
Per la Conselleria de Sanitat: Luis E. Rosado Bretón.